**אליצור מועצה אזורית שומרון** היא קבוצת כדורסל ישראלית מיהודה ושומרון, המייצגת את המועצה האזורית שומרון ומשחקת בליגה הלאומית נכון לעונת 2022/2023.

היסטוריה
--------

הקבוצה הוקמה בעשור השני של שנות האלפים כקבוצת ליגה של יישובי המועצה האזורית שומרון ושיחקה בליגות הנמוכות.

בעונת 2019/20 עלתה הקבוצה לראשונה בתולדותיה לליגה הארצית, לאחר שהעונה נעצרה בעקבות מגפת הקורונה והקבוצה הייתה במקום הראשון במאזן של 15 ניצחונות והפסד בודד.

עם עלייתה לליגה הארצית שובצה הקבוצה במחוז הצפוני, ובעונת הבכורה בליגה הארצית סיימה במקום החמישי, במאזן של 15 ניצחונות ותשעה הפסדים. בעונה זו לא התקיים פלייאוף עקב מגפת הקורונה.

בעונתה השנייה של הקבוצה בליגה הוחתמו מספר שחקנים בולטים, בהם תומר בר אבן, שון לבנובסקי, אלחי מנצבך וצאלי ניומן. במהלך עונה זו הייתה הקבוצה בחלק העליון של הטבלה לאורך כל שלבי העונה ובמחזור הסיום גברה על יריבתה לצמרת הפועל צפת-גליל ועלתה למקום הראשון המבטיח את יתרון הביתיות בכל שלבי הפלייאוף. בסדרת רבע הגמר ניצחה הקבוצה את המסיימת שמינית הפועל עמק חפר 2–1 לאחר צמד ניצחונות במשחקי הבית 75–72 ו-88–72 והפסד במשחק החוץ 77–85. בשלב חצי הגמר פגשה הקבוצה את הפועל עכו/מטה אשר וגם בסדרה זו ניצחה 2–1 לאחר ניצחונות במשחקי הבית 88–68 ו-71–56 והפסד 69–79 במשחק החוץ. בסדרת הגמר פגשה הקבוצה את סגניתה מהעונה הסדירה, הפועל בני כפר סבא, וגם בסדרה זו ניצחה 2–1, 68–61 ו-88–78 במשחקי הבית אל מול הפסד 57–77 במשחק החוץ. לאחר הניצחון בסדרת הגמר העפילה הקבוצה לראשונה בתולדותיה לליגה הלאומית.

עד עליית הקבוצה לליגה הלאומית אירחה את משחקיה באולם הספורט בכפר תפוח.

לקראת עונת 2022/23 מינתה הקבוצה את דרור כהן למאמנה.

בעונת 2023/2024 הגיעה הקבוצה לסיכום עם מכבי ת"א להסכם בה תשמש כקבוצת "טיפוח" למועדון מליגת העל. במסגרת ההסכם תקלוט אליצור שומרון שחקנים צעירים ממכבי ת"א כדי שיקבלו דקות כמושאלים במסגרת מקצוענית. בשנה הראשונה להסכם הצטרפו לקבוצה שחר דורון ורועי בכר.

סגל השחקנים
-----------

| אליצור שומרון |
| --- |
| **שחקנים** | **מאמנים** |
| 

| עמדה | # | ארץ | שם | גובה (מטר) | תאריך לידה |
| --- | --- | --- | --- | --- | --- |
| PG | 6 | ישראלישראל |  עמית אלון  | 1.80 | 9 בפברואר 2000 |  |
| SG | 50 | ארצות הבריתארצות הברית |  רייג'ון קלי  | 1.93 | 15 במרץ 1993 |  |
| PF | 5 | ישראלישראל |  יובל לוין  | 2.02 | 21 בספטמבר 2003 |  |
| C | 8 | ישראלישראל |  עידו פליישר  | 2.08 |  27 בינואר 1997 |  |
| PF | 7 | ישראלישראל |  גל שטרנברג  | 2.02 | 27 באוגוסט 1999 |  |
| PG | 11 | ישראלישראל |  אייל שולמן  | 1.92 | 17 בספטמבר 1987 |  |
| PF/C | 27 | ארצות הבריתארצות הברית |  דיוק שלטון  | 2.08 | 25 בנובמבר 1995 |  |
| PG | 15 | ישראלישראל |  יובל מיכאלי  | 1.85 | 10 ביולי 1994 |  |
| PF | 1 | ארצות הבריתארצות הברית |  קית' סטון  | 2.06 | 25 באוגוסט 1997 |  |
| SG/SF | 12 | ישראלישראל |  יאיר דוברת  | 1.98 | 21 באוקטובר 2004 |  |
|  | 21 | ישראלישראל |  עידן צוקר  |  |  |  |
|  | 32 | ישראלישראל |  יואב אוסלקה  |  |  |  |
| SG/SF | 10 | ישראלישראל |  חן אחרק  | 1.92 | 26 בינואר 1997 |  |

 | **מאמן:**
ישראלישראל דרור כהן
**עוזרי מאמן:** |
| עודכן בתאריך: 3 בינואר 2023 |

### מחלקת נוער

הקבוצה מפעילה 11 קבוצות נוער וילדים כאשר קבוצת הנוער הבכירה של המועדון משחק בליגה המחוזית (הליגה הרביעית).

### תארים

* **אליפות הליגה הארצית** (1)

2021/22

* **אליפות ליגה א'** (1)

2019/20

קישורים חיצוניים
----------------

* אליצור שומרון, ברשת החברתית פייסבוק
* אליצור שומרון, ברשת החברתית פייסבוק
* אתר למנויים בלבד אריה ליבנת, בכפר תפוח לא מארחים קבוצה ערבית באישור איגוד הכדורסל, באתר הארץ, 21 בינואר 2014

הערות שוליים
------------

1. ↑  אליצור שומרון עלתה לארצית
2. ↑  אור שקדי‏, אליצור שומרון העפילה לליגה הלאומית בכדורסל, באתר וואלה!‏, 15 במאי 2022
3. ↑  אהרלה ויסברג, ‏‏מינוי מפתיע: דרור כהן יאמן את אליצור שומרון בליגה הלאומית, באתר ספורט1, 10 ביוני 2022
4. ↑  עמרי מנהיים, ‏כמו קבוצת בת: מכבי תל אביב בדרך לשת"פ עם אליצור שומרון, באתר ערוץ הספורט, 16 ביוני 2023
5. ↑  אור שקדי‏, מכבי תל אביב חתמה על הסכם שיתוף פעולה עם אליצור שומרון, באתר וואלה!‏, 11 בספטמבר 2023

| הליגה הלאומית בכדורסל - עונת 2023/2024 |
| --- |
| 

|  |
| --- |
| אליצור "איתו" אשקלון • אליצור עירוני נתניה • אליצור שומרון • א.ס. רמת השרון • הפועל גלבוע גליל • הפועל כפר קאסם • מכבי חיפה • מכבי מעלה אדומים • מכבי ראשון לציון • מכבי רחובות • מכבי עירוני רעננה • מ.ס. צפת דניאל • עירוני נהריה |

 |